ΚΑΝΟΝΙΣΜΟΣ ( ΕΟΚ ) αριθ . 832/88 ΤΗΣ ΕΠΙΤΡΟΠΗΣ της 29ης Μαρτίου 1988 για τροποποίηση του κανονισμού ( ΕΟΚ ) αριθ . 2330/87 σχετικά με τη θέσπιση ειδικών κανόνων για την εξαγωγή προϊόντων που διατίθενται στα πλαίσια της κοινοτικής επισιτιστικής βοήθειας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3989/87 ( 2 ), και ιδίως το άρθρο 16 παράγραφος 6,

τον κανονισμό ( ΕΟΚ ) αριθ . 1418/76 του Συμβουλίου της 21ης Ιουνίου 1976 περί κοινής οργανώσεως της αγοράς ορύζης ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 3990/87 ( 4 ), και ιδίως το άρθρο 17 παράγραφος 6,

τον κανονισμό ( ΕΟΚ ) αριθ . 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων ( 5 ), όπως τροποποιήθηκε τελευταία από τον κανονισμό ( ΕΟΚ ) αριθ . 744/88 ( 6 ), και ιδίως το άρθρο 17 παράγραφος 4,

τον κανονισμό αριθ . 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως της αγοράς στον τομέα των λιπαρών ουσιών ( 7 ), όπως τροποποιήθηκε τελευταία από τον κανονισμό ( ΕΟΚ ) αριθ . 3994/87 της Επιτροπής ( 8 ),

Εκτιμώντας :

ότι για την εφαρμογή του κανονισμού ( ΕΟΚ ) αριθ . 3972/86 του Συμβουλίου της 22ας Δεκεμβρίου 1986 σχετικά με την πολιτική και τη διαχείριση της επισιτιστικής βοήθειας ( 9 ), όπως τροποποιήθηκε από τον κανονισμό ( ΕΟΚ ) αριθ . 3785/87 ( 10 ), οι γενικοί όροι συγκεντρώσεως στην Κοινότητα για τα προϊόντα που διατίθενται στα πλαίσια της κοινοτικής επισιτιστικής βοήθειας θεσπίστηκαν από τον κανονισμό ( ΕΟΚ) αριθ . 2200/87 της Επιτροπής ( 11 )- ότι οι ειδικές λεπτομέρειες εφαρμογής βρίσκονται στον κανονισμό ( ΕΟΚ ) αριθ . 2330/87 της Επιτροπής ( 12 )- ότι οι προαναφερόμενες νέες διατάξεις σχετικά με τη συγκέντρωση συνεπάγονται την εφαρμογή επιστροφών κατά την εξαγωγή - ότι στην περίπτωση χορηγήσεως στο λιμάνι φορτώσεως, η περίοδος που καθορίζεται αρχικά για την εκτέλεση της χορηγήσεως μπορεί σε ορισμένες περιπτώσεις να παραταθεί για λόγους ανεξάρτητους από την υπευθυνότητα του κοινοτικού εμπορευομένου που προμηθεύει τα προϊόντα, η συνεπαγομένη με τον τρόπο αυτό υπέρβαση της προθεσμίας των 60 ημερών μεταξύ της αποδοχής της δηλώσεως εξαγωγής και της αναχωρήσεως από το τελωνειακό έδαφος της Κοινότητας όπως προβλέπεται στο άρθρο 4 του κανονισμού ( ΕΟΚ ) αριθ . 3665/87 ( 13 )- ότι για να αποφευχθούν οι αρνητικές νόμιμες επιπτώσεις μιας τέτοιας υπερβάσεως οι οποίες δεν θα δικαιολογούνται όσον αφορά στόχους που αναζητούνται στα πλαίσια της κοινοτικής επισιτιστικής βοήθειας, θα πρέπει να μην εφαρμοστεί η προθεσμία των 60 ημερών σ' αυτή την ειδική περίπτωση - ότι ο παρών κανονισμός είναι σύμφωνος με τη γνώμη των ενδιαφερομένων επιτροπών διαχείρισης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1 Το κείμενο του άρθρου 2 παράγραφος 1 του κανονισμού ( ΕΟΚ ) αριθ . 2330/87 αντικαθίσταται από το εξής κείμενο :

"1 . Κατά παρέκκλιση από το άρθρο 3 παράγραφος 2 του κανονισμού ( ΕΟΚ ) αριθ . 3665/87 της Επιτροπής (*), η επιστροφή κατά την εξαγωγή η οποία καταβάλλεται στον εμπορευόμενο ή ενδεχομένως η εισφορά που εισπράττεται κατά την εξαγωγή, είναι εκείνη που ισχύει κατά την ημερομηνία που καθορίζεται στο παράρτημα του κανονισμού που καθορίζει τους όρους βάσει των οποίων πρέπει να χορηγηθεί η επισιτιστική βοήθεια ( στήλη αριθ . 25 ).

Στην περίπτωση χορηγήσεως στο λιμάνι φορτώσεως, δεν εφαρμόζεται η προθεσμία που αναφέρεται στο άρθρο 4 παράγραφος 1 και στο άρθρο 32 παράγραφος 1 του κανονισμού ( ΕΟΚ ) αριθ . 3665/87 .

(*) ΕΕ αριθ . L 351 της 14 . 12 . 1987, σ. 1 ." Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων . Μετά από αίτηση του ενδιαφερομένου εφαρμόζεται από τις 2 Αυγούστου 1987 .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 29 Μαρτίου 1988 .

Για την Επιτροπή Frans ANDRIESSEN Αντιπρόεδρος ( 1 ) ΕΕ αριθ . L 281 της 1 . 11 . 1975, σ . 1 .

( 2 ) ΕΕ αριθ . L 377 της 31 . 12 . 1987, σ . 1 .

( 3 ) ΕΕ αριθ . L 166 της 25 . 6 . 1976, σ . 1 .

( 4 ) ΕΕ αριθ . L 377 της 31 . 12 . 1987, σ . 15 .

( 5 ) ΕΕ αριθ . L 148 της 28 . 6 . 1968, σ . 13 .

( 6 ) ΕΕ αριθ . L 78 της 23 . 3 . 1988, σ . 1 .

( 7 ) ΕΕ αριθ . 172 της 30 . 9 . 1966, σ . 3025/66 .

( 8 ) ΕΕ αριθ . L 377 της 31 . 12 . 1987, σ . 31 .

( 9) ΕΕ αριθ . L 370 της 30 . 12 . 1986, σ . 1 .

( 10 ) ΕΕ αριθ . L 356 της 18 . 12 . 1987, σ . 8 .

( 11 ) ΕΕ αριθ . L 204 της 25 . 7 . 1987, σ . 1 .

( 12 ) ΕΕ αριθ . L 210 της 1 . 8 . 1987, σ . 56 .

( 13 ) ΕΕ αριθ . L 351 της 14 . 12 . 1987, σ . 1 .